laion/Wikipedia-Exotic huggingface dataset:
Kalle Küttis

Kalle Küttis (sündinud 14. märtsil 1950 Kohtla-Järvel) on Eesti haridustegelane. Ta on lõpetanud Kohtla-Järve 1. Keskkooli ja 1973. aastal Tartu Riikliku Ülikooli füüsilise geograafia erialal (uurimisteema oli Ida-Virumaa tehnogeensed maastikud). Hiljem on ta õppinud Tartu Ülikoolis psühholoogiat ning 2003. aastal kaitsnud seal koolikorralduse alal magistritöö ja saanud magistrikraadi. Ta on töötanud Mustla Keskkoolis õpetaja ja direktorina, Viljandi maavalitsuse haridusosakonna juhatajana ning Viljandi maavanemana. Ta on Viljandi Haigla nõukogu liige ja Tiigrihüppe Sihtasutuse nõukogu esimees. Alates aprillist 2009 on ta Haridus- ja Teadusministeeriumi asekantsler. 2005 Valgetähe IV klassi teenetemärk "Kalle Küttis alustas tööd Haridus- ja Teadusministeeriumis". Haridus- ja Teadusministeerium, 13. aprill 2009
Harilik lamekaan

Harilik lamekaan ehk iil (Glossiphonia complanata) on lamekaanlaste (Glossiphoniidae) sugukonda kuuluv röövtoiduline kaani liik. Harilik lamekaan on 6 silmaga 25-30 mm pikkuse lameda, piklikmunajas, kõva kahvatusrohelise või helepruunil taustal kollase laigulise kehaga. Selgrootutest toituval, pms. tigudest, kaan on Euroopas üks tavalisemaid ja levinumaid liike, Eestis harilik. Hele lamekaan Pisikaan Greenhalgh, M. & Ovenden, D., 2008. Euroopa magevee-elustik. Eesti Entsüklopeediakirjastus. Harilik lamekaan andmebaasis eElurikkus
Asterion

Asterion või Asterios (vanakreeka Ἀστερίων või Ἀστέριος, e. k. tähine, tähtede valitseja) oli vanakreeka mütoloogias Kreeta kuningas, kellest sai Europe abikaasa ning Zeusi ja Europe poegade Minose, Sarpedoni ja Rhadamanthyse kasuisa. Pärast Asterioni surma sai kuningaks Minos.
Volvo (automark)

Volvo Car Corporation (või Volvo Personvagnar AB) on 1927. aastal asutatud Rootsi autotootja. Veoautosid ja ehitusmasinaid tootev Volvo AB ja Volvo Cars on alates 1999. aastast eraldiseisvad ettevõtted, kui Volvo Car sõiduautode tootmise omandas Ford Motor Company. Järgmine omanikuvahetuse toimus 2010. aastal kui Volvo Cari uueks omanikuks sai Hiina päriolu Zhejiang Geely Holding Group. Esimene Geelyga koostöös arendatud auto on 2016. aastal esitletud Volvo XC90. Volvo Concept Estate Volvo 850 Volvo XC90 Volvo Cars Estonia
Hele lamekaan

Hele lamekaan (Alboglossiphonia heteroclita) on lamekaanlaste (Glossiphoniidae) sugukonda kuuluv röövtoiduline kaani liik. Kahes tahapoole lahknevas pikireas 6 silmaga 10-15 mm pikkune ühtlaselt kahvatu kreemikaskollane, lame piklikmunajas pehme ja papillideta kaan. Nõrgalt arenenud ees-inimnappaga hele lamekaan toitub selgrootutest ning on Eestis levinud kohati. Harilik lamekaan Pisikaan Greenhalgh, M. & Ovenden, D., 2008. Euroopa magevee-elustik. Eesti Entsüklopeediakirjastus. Hele lamekaan andmebaasis eElurikkus
SC Freiburg

Sport-Club Freiburg e.V. on Saksamaa jalgpalliklubi, mis mängib Bundesligas. Klubi baseerub Freiburgis. Freiburgi läbi aegade suurim väravakütt on Saksamaa jalgpallikoondise praegune peatreener Joachim Löw, kes lõi klubi särgis kokku 81 väravat. Seisuga 10. juuli 2019 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. 2. Bundesliga Võidud: 1992–93, 2002–03, 2008–09, 2015–16 "Kader". scfreiburg.com. Sport-Club Freiburg e.V. {{cite web}}: eiran teksti "German" (juhend); eiran teksti "Professional squad 2016–17" (juhend) Ametlik koduleht
SpVgg Greuther Fürth

SpVgg Greuther Fürth on Saksamaa jalgpalliklubi. Klubi baseerub Fürthis. Klubi mängib Saksamaa esiliigas 2. Bundesliga. Klubi on asutatud 1903. aastal. Greuther Fürthi edukaim periood oli 1920. ja 1930. aastatel, mil tuldi kolm korda Saksamaa meistriks. Bundesligas mängis Greuther Fürth esimest korda alles hooajal 2012/13. Pärast seda mängiti Bundesligas uuesti hooajal 2021/22, kuid sarnaselt hooajaga 2012/13 jäädi liigas taas viimaseks ehk 18. kohale. Seisuga 10. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "2020 | 2021" (saksa). SpVgg Greuther Fürth. Vaadatud 20. augustil 2020. Ametlik koduleht
Ladumisaabits

Ladumisaabits ehk liikuv aabits on komplekt papi- või paberitükke (tähekaarte), millel on kujutatud kirjatähed. Nende rittaladumine on abiks kirjaoskuse omandamisel lastele, kes ei oska tähti kirjutada. Tähekaartidega käivad kaasas kaaned koos taskutega, kuhu kaardid saab ladumisel asetada.
Montreal Canadiens

Montreal Canadiens (prantsuse Canadiens de Montréal) on Kanada jäähokiklubi, mis mängib jäähokiliiga NHL-i Idakonverentsis Atlandi divisjonis. Klubi kodulinn on Montréal. Kodumänge peab Bell Centre'is. Montreal Canadiens on võitnud Stanley karika 24 korda. Klubi peatreener on Martin St. Louis. Seisuga 22. juuli 2023 Väravavahid: Jake Allen, Sam Montembeault, Carey Price Kaitsjad: Justin Barron, Kaiden Guhle, Jordan Harris, Johnathan Kovacevic, Mike Matheson, David Savard, Shea Weber, Chris Wideman, Arber Xhekaj Ründajad: Kirby Dach, Christian Dvorak, Jake Evans, Sean Farrell, Sean Monahan, Alex Newhook, Rem Pitlick, Nick Suzuki (kapten), Rafaël Harvey-Pinard, Mike Hoffman, Michael Pezzetta, Juraj Slafkovský, Josh Anderson, Joel Armia, Cole Caufield, Brendan Gallagher Stanley karika võidud (24): 1915–16, 1923–24, 1929–30, 1930–31, 1943–44, 1945–46, 1952–53, 1955–56, 1956–57, 1957–58, 1958–59, 1959–60, 1964–65, 1965–66, 1967–68, 1968–69, 1970–71, 1972–73, 1975–76, 1976–77, 1977–78, 1978–79, 1985–86, 1992–93 Konverentsi võidud (8): 1975–76, 1976–77, 1977–78, 1978–79, 1980–81, 1985–86, 1988–89, 1992–93 Divisjoni võidud (24): 1927–28, 1928–29, 1930–31, 1931–32, 1936–37, 1967–68, 1968–69, 1972–73, 1974–75, 1975–76, 1976–77, 1977–78, 1978–79, 1979–80, 1980–81, 1981–82, 1984–85, 1987–88, 1988–89, 1991–92, 2007–08, 2012–13, 2014–15, 2016–17 1 Jacques Plante 2 Doug Harvey 3 Émile Bouchard 4 Jean Béliveau 5 Bernie Geoffrion 5 Guy Lapointe 7 Howie Morenz 9 Maurice Richard 10 Guy Lafleur 12 Dickie Moore 12 Yvan Cournoyer 16 Henri Richard 16 Elmer Lach 18 Serge Savard 19 Larry Robinson 23 Bob Gainey 29 Ken Dryden 33 Patrick Roy 99 Wayne Gretzky (ei kasutata NHL-is enam kunagi) http://nhl.com/canadiens
Pehmekaan

Pehmekaan (Boreobdella verrucata) on lamekaanlaste (Glossiphoniidae) sugukonda kuuluv röövtoiduline kaani liik. Pehmekaani 20-25 mm pikkune keha on lame, tumeroheline, kahe tumeda pikitriibuga ja rohekasvalgete või kollaste laikudega. Ees-iminapp nõrgalt arenenud ja seljal on näsad, mis igal kolmandal rõngal puuduvad. Toitub peamiselt tigudest ja on Euroopas laialt levinud Eestis haruldane. Elab enamasti taimerikastes järvedes ja aeglase vooluga jõgedes. Hele lamekaan Pisikaan Greenhalgh, M. & Ovenden, D. Euroopa magevee-elustik. Eesti Entsüklopeediakirjastus 2008. Pehmekaan andmebaasis eElurikkus
Electrolux

AB Electrolux (tuntud kui Electrolux) on Rootsi kodumasinaid ja -elektroonikaseadmeid tootev ettevõte, suuruselt teine koduelektroonikatootja maailmas (Whirlpooli järel). Ettevõtte peakorter asub Rootsis Stockholmis. Ettevõtte oli üks esimesi suurte tolmuimejate tootjaid. 1910. aastate lõpus tõi Electrolux turule rootsi teadlaste Baltazar von Plateni ja Carl Muntersi välja töötatud külmiku. Torell, Unn (2. november 2022). "Tio uppfinningar som förändrade vardagen" [10 argielu muutnud kodumasinat]. Historia (soome). Originaali arhiivikoopia seisuga 3. detsember 2022. Vaadatud 27. jaanuaril 2024.
Pisikaan

Pisikaan (Helobdella stagnalis) on lamekaanlaste (Glossiphoniidae) sugukonda kuuluv röövtoiduline kaani liik. Pisikaan on 10–12 mm pikkune, kreemjas või tuhmkollane ja lameda kehaga. Seljal on väike kõva kilbike, ees-iminapp on nõrgalt arenenud ja pisikaanil on 2 silma. Toitub selgrootutest ja on harilik liik Eestis. Hele lamekaan Hobukaan Greenhalgh, M. & Ovenden, D., 2008. Euroopa magevee-elustik. Eesti Entsüklopeediakirjastus. Pisikaan andmebaasis eElurikkus
Pasiphae

Pasiphae oli vanakreeka mütoloogias Kreeta kuninga Minose abikaasa, päikesejumal Heliose ja okeaniid Perseise tütar. Poseidon oli Minose peale solvunud, sest kuningas polnud talle ohverdanud ilusat valget sõnni, karistuseks pani ta Pasiphae sõnnisse armuma. Sellest ühendusest sündis Minotauros, härja pea ja mehe kehaga koletis, kelle jaoks Minos laskis Daidalosel ehitada labürindi.
Saksa-Rooma riigi territooriumite loend (P)

See on Saksa-Rooma riigi territooriumite loend, mis algavad tähega P:
Geir Suursild

Geir Suursild (sündinud 13. oktoobril 1994) on Eesti sõudja. Ta on lõpetanud 2013. aastal Pärnu Koidula Gümnaasiumi ja 2017. aastal Tallinna Tehnikaülikooli logistika erialal. Aastast 2014 Millest OÜ juhatuse liige. Alates 2018 tegutsenud Hiinas noortetreenerina. 188 cm, 87 kg Sportima hakkas 2000 Tanel Randla jalgpallitreeninguil, aastast 2004 tegeles Reet Palmi ja Matti Killingu juhendamisel sõudmisega.. U-23 MM-il 2014 9., 2015 11. ja 2016 14. koht; Suveuniversiaadidel 2015 Gwangjus 5., 2013 Kaasanis 7. ja 2011 Shenzhenis 12. koht. 2013 paarisaerulisel neljapaadil U-23 MM-il 11. koht. 2012. aasta suveolümpiamängudel võistles Suursild meeste paarisaerulise kahepaadi koosseisus koos Jüri-Mikk Udamiga. Meeskond sai 13. koha. 2012 M2x U-19 Euroopa Meister koos Jüri-Mikk Udamiga. 2012 noorte MM M2x 4.koht, Tulnud 7. korral Eesti meistriks: 2016 ja 2017 ühepaadil, 2016 paarisaerulisel kahepaadil, 2016 roolijata neljapaadil 2013, 2014 ja 2016 kaheksapaadil. Pärnu linna ja Pärnumaa parim noorsportlane 2012 Tahkuranna valla parim sportlane 2011 Sõudeliidu parim noorsõudja 2011–12 ning juunior (U-23) 2014–16. "Geir Suursild Londoni olümpiamängude ametlikul leheküljel". Originaali arhiivikoopia seisuga 30. juuli 2012. Vaadatud 30. juuli 2012. "arhiivikoopia". Originaali arhiivikoopia seisuga 30. aprill 2013. Vaadatud 30. aprill 2013.{{cite web}}: CS1 hooldus: arhiivikoopia kasutusel pealkirjana (link) Kahepaat pidi ka lohutussõidus viimase kohaga leppima, Delfi Sport, 29.07.2012 https://www.esbl.ee/biograafia/Geir_Suursild
Harilik ahaskaan

Harilik ahaskaan (Erpobdella octoculata) on ahaskaanlaste (Erpobdellidae) sugukonda kuuluv röövtoiduline kaani liik. Harilikul ahaskaanil on pruun, kollase mustriga ja väikeste mustade laikudega või võrkja mustriga 35-40 mm pikkune peaaegu ruljas sale keha. Kahes põiki reas 8 raskesti eristatavat silma ning ees-iminapp on nõrgalt arenenud. Toitub väikestest selgrootutest. Eestis kõige harilikum ahaskaan, eriti järvedes ja jõgedes. Hele ahaskaan Ilukaan Greenhalgh, M. & Ovenden, D., 2008. Euroopa magevee-elustik. Eesti Entsüklopeediakirjastus. Harilik ahaskaan andmebaasis eElurikkus
Apsu

Apsu (ka Abzu; kiilkirjas ZU.AB, sumeri abzu, akkadi apsû; sõna-sõnalt ab 'ookean' + zu 'teadma' või 'sügav') oli jumal Mesopotaamia mütoloogias, maa-aluse magevee kehastus, millest said alguse järved, jõed, allikad ja kaevud. Sumeri kosmogoonias elas jumal Enki (akkadi Ea) koos oma pere ja alamatega enne inimeste loomist Apsus. Babüloonia tekstis "Enûma eliš" on Apsu isikustatud jumal, soolase ookeani kehastuse Tiamati abikaasa. Sama nime kandsid Babüloonia ja Assüüria templites püha vee anumad, mis sarnanesid islami rituaalse pesemisanuma või kristliku ristimisvaagnaga.
Mussoni vald

Musson on vald ja asula Belgias Valloonia piirkonnas Luxembourgi provintsis. Musson, Mussy-la-Ville, Signeulx, Willancourt, Baranzy ja Gennevaux. Wettelijke Bevolking per gemeente op 1 januari 2018, vaadatud 9.03.2019.  Mussoni vald – pildid, videod ja helifailid Wikimedia Commonsis Koduleht (prantsuse keeles) Aerofotod
Hele ahaskaan

Hele ahaskaan (Erpobdella testacea) on ahaskaanlaste (Erpobdellidae) sugukonda kuuluv röövtoiduline kaani liik. Sarnaneb Hariliku ahaskaaniga. Ilma mustrita ühtlaselt pruun keha. Toitub väikestest selgrootutest (sh. ussidest ja putukavastsetest) ja on Eestis taimerikastes rohketoitelistes tiikides ja soodes. Harilik ahaskaan Ilukaan Greenhalgh, M. & Ovenden, D., 2008. Euroopa magevee-elustik. Eesti Entsüklopeediakirjastus. Hele ahaskaan andmebaasis eElurikkus
Enûma eliš

"Enûma eliš" on Babüloonia loomismüüt, mida nimetatakse selle algussõnade ("Kui üleval") järgi. See on üks tähtsamaid allikaid Babüloonia maailmapildi mõistmisel. "Enûma eliši" keskmes on peajumal Marduki ülemvõim ning inimeste loomine jumalate teenistusse. Teksti algne eesmärk oli mitte teoloogia või teogoonia kujutus, vaid Babüloni linna jumala Marduki tõstmine kultuses teistest Mesopotaamia jumalatest tähtsamale kohale. Tekst pärineb tõenäoliselt pronksiajast, kas siis ligikaudu Hammurabi valitsusajast või kassiitide perioodi algusest (18.-16.sajand eKr), ehkki mõne hinnangu kohaselt sündis see alles 1100. aasta paiku eKr. "Enûma eliš" koosneb umbes tuhandest reast, mis on kirjutatud vanababüloonia keeles seitsmele savitahvlile, millest igal on 115-170 rida. Viies tahvel on tänini suuremalt jaolt puudu. Teksti taasavastas Austen Henry Layard 1849. aastal (fragmentidena) Aššurbanipali raamatukogu varemeis Ninives (tänapäevane Mosul Iraagis) ning avaldas George Smith 1876. aastal. "Enûma eliš. Babüloonia loomiseepos", akkadi keelest tõlkinud ja eessõna Amar Annus. Kirjastuskeskus 2003. ISBN 9985944836
Teogoonia

Teogoonia on õpetus jumalate saamisloost. Suuremas osas polüteistlikest usunditest on olemas põhjendus või kirjeldus, kuidas jumalad alguse said. Monoteistlikes usundites seda üldjuhul pole. Sageli hõlmab teogoonia ulatuslikke loetelusid jumalate põlvnemisest ja sugupuust. Lähis-Ida ja Vahemere usundites on levinud arusaam jumalate põlvkondadest, millest mitmed on kukutanud eelmise. Samas võisid esimesed jumalad sündida ka (täielikult) isikustamata ürgjõududest nagu ookean, taevas või tühjus. Teogoonia näiteks on Vana-Kreeka puhul Hesiodose "Jumalate põlvnemine" ("Theogonia"), Babüloonias aga "Babüloonia loomiseepos" ("Enûma Eliš").
Henry Morton Stanley

Sir Henry Morton Stanley (sünninimi John Rowlands; 28. jaanuar 1841 – 10. mai 1904) oli kõmri päritolu Suurbritannia ajakirjanik ja maadeavastaja. Stanley sai tuntuks Aafrika-uurijana ning Aafrikas kaduma läinud maadeuurija David Livingstone'i leidjana. Tuntud on tema lause, mille ta väidetavalt ütles, kui oli Livingstone'i leidnud: "Dr. Livingstone, ma oletan?" ("Dr. Livingstone, I presume?")  Henry Morton Stanley – pildid, videod ja helifailid Wikimedia Commonsis
Enkidu

Enkidu oli Sumerist pärit Gilgameši eepose tegelane, eri tõlgenduste kohaselt kas peategelase, Uruki linna valitseja Gilgameši sõber, teener või ori. Algselt taevajumal Ani poolt maale nuhtluseks saadetud metsmees Enkidu tsiviliseeriti õlle ja lõbunaise Šamhati abiga. Ühe müüdi kohaselt rändasid Gilgameš ja Enkidu koos põhja poole pühale mäele, kus tapsid pühade seedrite valvuri Huwawa ning tõid koju tagasi väärtuslikku puitu. Teises loos suri Enkidu, püüdes tuua allilmast tagasi Gilgameši maa alla vajunud muusikariistu. Tema vaim tuli kõnelema leinava Gilgamešiga ja kirjeldas allilma kui maapealse ilma kahvatut koopiat, kus surnute heaolu sõltub neile toodavatest ohvriandidest.
Otto Sverdrup

Otto Neumann Knoph Sverdrup (31. oktoober 1854 Bindal, Helgeland – 26. november 1930) oli Norra meremees ja polaaruurija.
Takida

Takida on Rootsi rokkansambel, mis asutati 1999. aastal Ånge linnas. Ansambli nimi on pandud Jaapani animesarja "Nagareboshi Gin" tegelase Gohei Takeda nime järgi. 2000. aastal salvestas Takida oma esimese demo "Old" ja 2005. aastal sõlmiti leping Ninetone Recordsiga. 2006. aasta jaanuaris ilmus ansambli esimene singel "Losing" ja sama aasta aprillis ka esimene album "...Make You Breathe". 2007. aastal ilmus album "Bury the Lies". Pärast "Bury The Liesi" edu sai Takida pakkumisi suurtelt plaadifirmadelt, aga ütles neile ära. Kolmas album "The Darker Instinct" avaldati oma plaadifirma Takida AB kaudu. "...Make You Breathe" (2006) "Bury the Lies" (2007) "The Darker Instinct" (2009) "The Burning Heart" (2011) Robert Petterson (vokaal, klaver) Tomas Wallin (kitarr) Mattias Larsson (kitarr) Fredrik Pålsson (basskitarr) Kristoffer Söderström (trummid)
Nergal

Nergal oli Mesopotaamia usundi surmajumal, allilma valitseja. Ta läkitas maa peale haigusi ja muid hädasid, kuid võis ka neist päästa. Tema vesiir oli Mummu.
Metsloom

Metsloom on metsikuna elutsev loom, vastandina inimese kodustatud hoolealusena elavatele koduloomadele. Metsloomad ei ole aretatud ja neil pole tõuge, ehkki nad võivad vahel ristuda koduloomadega (näiteks hunt ja koer). Vaatamata nimetusele ei kuulu metsloomade hulka üksnes metsas elavad loomad. Leidub ka loomi, keda tavaliselt ei nimetata kodu- ega metsloomadeks, näiteks inimeste läheduses elavad parasiidid (lutikad, täid, koid jne).
Aacheni rahu (1748)

Aacheni rahu ehk Teine Aacheni rahu oli rahuleping, mis lõpetas Austria pärilussõja ühelt poolt Suurbritannia, Austria ja Hollandi ning teiselt poolt Prantsusmaa, Preisimaa, Baieri, Hispaania, Saksimaa, Rootsi, Napoli, Pfalzi ja Kölni peapiiskopkonna vahel. Rahukongress vabas riigilinnas Aachenis algas 24. aprillil 1748 ning lõppes lepingu allakirjutamisega Aacheni raekoja Punases saalis 18. oktoobril 1748. Läbirääkimistel etendasid peamist osa Prantsusmaa ja Suurbritannia. Vallutuste tulemused tühistati. Prantslased andsid Austria Hollandi ning Hollandi piirilinnad omanikele tagasi ning Madrase (praegu Chennai) brittidele. Britid omakorda andsid tagasi Louisbourgi kindluse Kanadas Cape Bretoni saarel. Austria keisrinna Maria Theresia pidi loovutama Parma, Piacenza ja Guastalla hertsogkonna Põhja-Itaalias oma vaenlasele Parma hertsog Filippole ning mitmed alad Lombardia lääneosas oma liitlasele Sardiinia kuningale Carlo Emanuele III-le. Selle eest tunnustati üldiselt pragmaatilist sanktsiooni. Modena ja Reggio hertsogkond ja Genova vabariik taastati endises ulatuses. Kinnitati ja uuendati Asiento lepingut ja õigust saata igal aastal laev Hispaania kolooniatesse, mida mõlemat garanteeris Utrechti rahu. Kinnitati, et Sileesia ja Glatz kuuluvad Preisimaale. Suurbritannia ja Prantsusmaa vahelise kaubandussõja osas Lääne-Indias, Aafrikas ja Indias ei otsustatud midagi, mistõttu Aacheni rahuleping ei pannud alust püsivale rahule. Prantsusmaal valitses üldine nördimus, sest rahulepingus nähti tarbetut eeliste loovutamist. See puudutas eriti Hispaania Hollandit, mis vallutati tänu marssal krahv Moritz von Sachseni Maurice de Saxe'i hiilgavale strateegiale. Pariisis tuli käibele väljend "bête comme la paix" 'tobe nagu rahu'. Itaaliasse tõi Aacheni rahu siiski stabiilsust. Uute territoriaalsete kokkulepete ning rahumeelse Fernando VI troonileasumise tõttu Hispaanias säilitas Aachenis kokkulepitu maksvuse kuni Koalitsioonisõdade puhkemiseni 1792. Hispaania osutas hiljem vastupanu Asiento lepingu tingimustele ning 5. oktoobril 1750 täiendas Aacheni rahu Madridi rahu. Selle kohaselt loobus Suurbritannia 100 000 naela suuruse kahjutasu eest Asiento lepingust tulenevatest nõuetest. Aacheni rahu (1668)
Buffalo Sabres

Buffalo Sabres on USA jäähokiklubi, mis mängib jäähokiliiga NHL-i Idakonverentsis Atlandi divisjonis. Klubi on asutatud 1970. aastal. Selle kodulinn on Buffalo New Yorgi osariigis. Koduväljak asub KeyBank Centeris. Sabres on 2010. aastatel olnud üks NHL-i nõrgemaid meeskondi. Aastatel 2020–2021 kaotas Sabres 18 matši järjest, purustades sellega NHL-i rekordi, kuigi mõned Sabresi kaotused lahendati alles lisaajal või võiduväravas. Klubi peatreener on Don Granato. Seisuga 22. juuli 2023 Väravavahid: Craig Anderson, Eric Comrie, Devon Levi, Ukko-Pekka Luukkonen Kaitsjad: Jacob Bryson, Kale Clague, Connor Clifton, Rasmus Dahlin, Erik Johnson, Henri Jokiharju, Owen Power, Mattias Samuelsson, Riley Stillman Ründajad: Dylan Cozens, Zemgus Girgensons, Tyson Jost, Peyton Krebs, Casey Mittelstadt, Tage Thompson, Jordan Greenway, Victor Olofsson, JJ Peterka, Jeff Skinner, Kyle Okposo (kapten), Jack Quinn, Alex Tuch Konverentsi võidud (3): 1974–75, 1979–80, 1998–99 Presidents' Trophy (1): 2006–07 Divisjoni võidud (6): 1974–75, 1979–80, 1980–81, 1996–97, 2006–07, 2009–10 2 Tim Horton 7 Rick Martin 11 Gilbert Perreault 14 René Robert 16 Pat LaFontaine 18 Danny Gare 30 Ryan Miller 39 Dominik Hašek 99 Wayne Gretzky (ei kasutata NHL-is enam kunagi) https://www.nhl.com/sabres
Helgeland

Helgeland on lõunapoolseim piirkond Põhja-Norras. See on Nordlandi maakonna osa, mis paikneb põhjapolaarjoonest lõuna pool. Põhjas piirneb see Saltfjelleti mägede ja Svartiseni liustikuga, mis moodustavad looduspiiri Salteni piirkonnaga. Lõunas piirneb Helgeland Nord-Trøndelagi vallaga. Helgelandi pindala on 18 832 km², elanike arv on umbes 79 000. Piirkonnas on neli linna (lõunast põhja poole): Brønnøysund, Mosjøen, Sandnessjøen ja Mo i Rana. Dønnamannen (Dønna inimene) Rødøyløva mägi (Rødøy'i lõvi) Lomsdalen-Visteni rahvuspargi osa Korgfjelleti mägi Røssvatnet, suuruselt teine Norra järv helgeland.no / helgeland.com
Triip-ahaskaan

Triip-ahaskaan (Erpobdella lineata) on ahaskaanlaste (Erpobdellidae) sugukonda kuuluv röövtoiduline kaani liik. Sarnaneb hariliku ja heleda ahaskaaniga. Triip-ahaskaan on 25–30 mm pikkune, punakaspruun, seljal 4 pruunikasmusta pikitriipu ja iga 5. rõngas veidi laiem kui teised, kuid see on jälgitav ainult surnud isenditel. Toitub väikestest selgrootutest. Teda leidub Eestis kohati külmades puhastes järvedes, kuid ka taimerohketes ajutistes lompides, mis suvel kuivavad. Harilik ahaskaan Ilukaan Greenhalgh, M. & Ovenden, D., 2008. Euroopa magevee-elustik. Eesti Entsüklopeediakirjastus. Triip-ahaskaan andmebaasis eElurikkus
Hotton

Hotton on linn ja vald Belgias Valloonia piirkonnas Luxembourgi provintsis. Paikkond on tuntud koobaste poolest, milles leidub rikkalikult speleoteeme. Vesiveski (1729) Ourthe'i jõel Kirik Ourthe'i jõe kaldal Wettelijke Bevolking per gemeente op 1 januari 2018, vaadatud 9.03.2019.  Hotton – pildid, videod ja helifailid Wikimedia Commonsis Koduleht (prantsuse, hollandi ja inglise keeles)
Lihaloom

Lihaloom on koduloom, keda kasvatatakse liha kui toiduaine saamise eesmärgil. Levinumad lihaloomad on lehm ja siga, samuti kasvatatakse liha pärast lambaid, kitsi jts. Sama loomaliiki eri tõuge võidakse kasvatada eri otstarvetel, näiteks on piimalehmad, lihalehmad ja ka liha-piimalehmad, kellelt saadakse nii piima kui ka liha. Osa roheliste ideoloogiate pooldajaist võitleb lihaloomakasvatuse lõpetamise või vähendamise poolt, kuna lihatootmise ökoloogiline jalajälg on levinud hinnangute kohaselt suurem kui taimekasvatusel. Selle vastu võidakse olla ka eetilistel põhjustel, kuna lihaloomalt liha saamiseks tuleb loom tavaliselt tappa. Alternatiivsed lihatootmisviisid (liha kasvatamine koena laboris, liha eemaldamine looma tapmata) kuuluvad tänini ulme valda. Jahiuluk